paragraph_text: Rodio se kao boležljivo dijete te se u ranoj mladosti razbolio od tuberkuloze od koje je patio cijeloga života. Majka Elizabeta je bila poznata kao proročica, kao i mnogi članovi njene obitelji. Njegov otac je bio William Home, nezakoniti sin grofa Alexandra Homea. Neobične sposobnosti je razvio već u ranom djetinjstvu. Kada je imao devet godina, odselio se s obitelji u Connecticut, SAD. Prvu viziju je imao s trinaest godina, kada mu se prikazao preminuli školski prijatelj u oblaku svjetla.